JEE Main 2019: जेईई मेन परीक्षा में आर्थिक आधार पर पिछड़े वर्ग के स्टूडेंट्स को मिलेगा आरक्षण  
जेईई मेन परीक्षा में आरक्षण से संबंधित एक नोटिफिकेशन जारी कर दिया गया है.
जेईई मेन परीक्षा में EWS कोटा लगेगा.
जेईई मेन परीक्षा 6 अप्रैल से 20 अप्रैल तक आयोजित की जाएगी.
जेईई मेन (JEE Main) परीक्षा में आर्थिक आधार पर पिछड़े वर्ग (EWS) के स्टूडेंट्स को 10 प्रतिशत आरक्षण दिया जाएगा. जेईई मेन परीक्षा में आरक्षण से संबंधित एक नोटिफिकेशन जारी कर दिया गया है. जेईई मेन (JEE Main 2019) के लिए 11 से 15 मार्च के बीच ऑनलाइन आवेदन करते समय आपको अपने एप्लीकेशन फॉर्म में EWS का उल्लेख करना होगा. बता दें कि मानव संसाधन विकास मंत्रालय की ओर से जारी आदेश के अनुसार शिक्षण संस्थानों को EWS के लिए सीटें भी बढ़ानी होंगी.
जेईई मेन परीक्षा 6 अप्रैल से 20 अप्रैल तक आयोजित की जाएगी. परीक्षा का रिजल्ट (JEE Main Result 2019) 30 अप्रैल को जारी कर दिया जाएगा. बता दें कि JEE Main की पहली परीक्षा 8 जनवरी से 12 जनवरी तक देशभर के 467 केंद्रों में हुई थी. इस परीक्षा में 8.75 लाख स्टूडेंट्स शामिल हुए थे. इस परीक्षा में 15 स्टूडेंट्स ने 100 परसेंटाइल हासिल किए थे.